《宜兴道中望铜官山怀孙子进昆仲近见子肃于建业子仪久不通问》
宋代·赵蕃

雪与铜官相白青，幻成岂亦自仙灵。频年此地凡几过，绝境今晨得再经。

野鸭阵飞惊扑漉，宾鸿独叫苦丁宁。平生畏友三孙子，海角边头似晓星。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。